สวัสดีค่ะ หนุอายุ13ปี ประจำเดือนมาเมื่อต้นเดือนมกราคมแล้วแต่วันนี้เห็นมีประจำเดือนนิดๆออกมาค่ะ นิดเดียว แล้วก็เจ็บท้องนิดนึงค่ะแบบนี้เป็นอะไรหรอค่ะ
สวัสดีค่ะ หากมีประจำเดือนไปเมื่อประมาณต้นเดือนมกราคม และมีเลือดออกในวันนี้ ร่วมกับปวดท้องน้อย อาจเกิดได้จาก1.เลือดออกในช่วงวันไข่ตกซึ่งเลือดที่ออกจะมีปริมาณเพียงเล็กน้อย ออกไม่เกิน 1 วัน รวมถึงอาจมีอาการปวดท้องน้อยเล็กน้อยไม่เกิน 1 วันเช่นกัน (เรียกMittelschmerz) บางรายอาจมีอาการเจ็บเต้านม ตกขาวเป็นมูกใสยืดๆ คล้ายไข่ขาวดิบ เป็นต้น2.เลือดล้างหน้าเด็ก ซึ่งเป็นอาการแรกของการตั้งครรภ์ แต่หากไม่เคยมีเพศสัมพันธ์ก็ไม่น่าใช่3. เลือดออกกะปริดกะปรอยจากความผิดปกติต่างๆ เช่น ติดเชื้อในช่องคลอด มดลูกอักเสบ (จะเกิดในผู้ที่เคยมีเพศสัมพันธ์) รังไข่ทำงานผิดปกติ เป็นต้นหากไม่เคยมีเพศสัมพันธ์ และเลือดที่ออก รวมถึงอาการปวดท้องน้อย เป็นเพียงแค่วันเดียว ก็ไม่จำเป็นต้องทำอะไรค่ะ แต่หากยังคงมีเลือดออกกะปริกะปรอยอยู่เรื่อยๆ หรือมีอาการปวดท้องน้อยต่อเนื่อง หรือมีตกขาวที่ผิดปกติ ควรไปพบแพทย์เพื่อหาสาเหตุค่ะ